પોતાનું નવજાત શીશુ નીરોગી રહે તેવું કઈ માતા ન ઇચ્છતી હોય. આજે આ માટે દુનિયાભરના ડૉક્ટર્સ એક જ અવાજમાં કહે છે કે બાળકની આજીવન તંદુરસ્તી માટે સૌથી વધુ જવાબદાર છે તો માતાનું દૂધ. વર્લ્ડ હેલ્થ ઓર્ગેનાઇઝેશન(WHO)ના જણાવ્યા પ્રમાણે જો બાળકને જન્મબાદ 2 કલાક કે તેનાથી વધુ સમય માટે દૂધ પીવડાવવામાં ન આવે તો તેના બાળમરણના ચાન્સ વધી જાય છે. જ્યારે આખા એક દિવસ સુધી બ્રેસ્ટફિડિંગથી દૂર રાખવામાં આવે તો આ રિસ્ક ડબલ થઈ જાય છે.